
ОБЩИНА ЧАВДАР
_______________________________________________________________________________________________________
2084 с. Чавдар, област Софийска, ул. „Христо Ботев“ № 9

тел: 07189 2261; факс: 07189 2696; тел. кмет: 07189 2388

e-mail: obchavdar@abv.bg; www.chavdar.eu
ОБЯВЛЕНИЕ 
от 27.10.2026 г.

На основание чл. 21, ал. 2 от Закона за местното самоуправление и местната администрация, във връзка с чл.9 от Закона за местните данъци и такси съгласно чл.79 от АПК, при спазване изискванията на чл.26 ал.3 и ал.4 от ЗНА, Община Чавдар Ви уведомява, че се налага да се актуализира Наредбата за определянето и администрирането на местни такси и цени на услугите на територията на община Чавдар, във връзка с изграждане на животновъден обект „общински капан“ за временно прибиране на безстопанствени животни на територията на общината и регистрацията му, в изпълнение на чл. 39 и чл.10, ал.3, т.3 от Закон за опазване на селскостопанското имущество и на чл.137, ал.1 от Закона за ветеринарномедицинската дейност и съгласно Предписание № 44 от 26.08.2026 г. от Областна дирекция по безопасност на хранита – София област.
В 30/тридесет/ - дневен срок, считано от 27.10.2026 година, датата на  публикуване на настоящото обявление и от обявяването му на интернет страницата на община Чавдар: www.chavdar.eu, за обсъждане, становища, предложения, мнения, възражения, препоръки и др. можете да представите Вашите такива по актуализация на Наредба за определянето и администрирането на местни такси и цени на услугите на територията на община Чавдар, до 26.11.2026 г., на e-mail: obchavdar@abv.bg, или в Центъра за информация и услуги на гражданите на първия етаж в сградата на общината в рамките на работното време от 8.00 часа, до 17.00 часа на община Чавдар на адрес: п.к. 2084, с.Чавдар, област Софийска, ул. „Христо Ботев" No 9.  
Актуализацията на Наредбата за определянето и администрирането на местни такси и цени на услугите на територията на община Чавдар, е основано на следните,

МОТИВИ:
1. Причини, които налагат актуализация на наредбата:
Основната причина, налагаща приемането на изменение на Наредба за определянето и администрирането на местните такси и цени на услуги на територията на Община Чавдар е във връзка с изграждане на животновъден обект „общински капан“ за временно прибиране на безстопанствени животни на територията на общината и регистрацията му в изпълнение на чл.137, ал.1 от Закона за ветеринарномедицинската дейност и на чл. 39 и чл.10, ал.3, т.3 от Закон за опазване на селскостопанското имущество, съгласно Предписание № 44 от 26.08.2026 г. от ОДБХ – София област.
В проекта на Наредбата е предвидено да се допълни такса капан в § 6 от Преходните и заключителни разпоредби, в Списъка с видове услуги и цени за тях, се създава нова точка 67 – „Такса общински капан“:

- за едър добитък – на ден                                                                 50.00 евро

-за дребен добитък – на ден                                                              30.00 евро
2. Цели, които се поставят, с актуализация на наредбата:

Основната цел на Наредбата е във връзка с изграждане на животновъден обект „общински капан“ за временно прибиране на безстопанствени животни на територията на общината и регистрацията му в изпълнение на чл.137, ал.1 от Закона за ветеринарномедицинската дейност и събиране на такса капан за заловени животни за всеки ден престой, като собственика заплаща разноските по храненето и гледането на животните, както и дължимото обезщетение за причинените вреди.
Проектът на Наредба цели също така съдържанието на същата да бъде в съответствие с действащите нормативни актове от по-висока степен, да се постигане ясна регламентация в уредбата на обществените отношения касаещи предоставянето на услуги и права. Да се създадат условия за разширяване на предлаганите услуги и повишаване на тяхното качество. 
3. Финансови и други средства, необходими за прилагането на новата уредба:
Актуализирането на Наредбата за определянето и администрирането на местни такси и цени на услугите на територията на община Чавдар не е свързано с изразходване на финансови и други средства от бюджета на община Чавдар или средства на ЕС. 

4. Очакван резултати от приемането на предлагания проект на Наредба:

 При изпълнение на дейностите заложени в проекта на наредбата ще се реализират приходи, които ще постъпят в общинския бюджет. 

5. Анализ за съответствие на наредбата с правото на Европейския съюз


 Предлагания проект за изменение на Наредбата за определянето и администрирането на местни такси и цени на услугите на територията на община Чавдар е съобразен с европейското законодателство, което е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. При изработването на настоящия нормативен акт са взети предвид основополагащите принципи на правото на Европейския съюз.

Актуализацията на Наредбата за определянето и администрирането на местни такси и цени на услугите на територията на община Чавдар е както следва:
В § 6 от Преходните и заключителни разпоредби, в Списъка с видове услуги и цени за тях, се създава нова точка 67 – „Такса общински капан“:

- за едър добитък – на ден                                                                 50.00 евро

-за дребен добитък – на ден                                                              30.00 евро

ГРИГОР ДАУЛОВ:/п/

КМЕТ НА ОБЩИНА ЧАВДАР                                                    

